## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

123. schôdza

 Číslo: CRD-1246/2022

517

**U z n e s e n i e**

**Ústavnoprávneho výboru Národnej rady Slovenskej republiky**

**z 24. mája 2022**

k vládnemu návrhu **zákona o financovaní voľného času dieťaťa** a o zmene a doplnení niektorých zákonov (tlač 1028)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona o financovaní voľného času dieťaťa a o zmene a  doplnení niektorých zákonov (tlač 1028);

 **B. o d p o r ú č a**

Národnej rade Slovenskej republiky

 vládny návrh zákona o financovaní voľného času dieťaťa a o zmene a doplnení niektorých zákonov (tlač 1028) **schváliť** s touto zmenou:

V čl. VI sa za bod 1 vkladá nový bod 2, ktorý znie:

„2. V § 18 ods. 19 písm. g) prvom bode sa na konci pripája slovo „alebo“.“.

Doterajšie body sa primerane prečíslujú.

Tento bod nadobúda účinnosť 1. júla 2022, čo sa primerane premietne do článku o účinnosti.

V zmysle odôvodnenia pozmeňujúceho návrhu k zákonu č.  374/2021 Z. z., ktorým sa novelizoval zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov aj o ustanovenie § 18 ods. 19 písm. g) sa splnenie podmienok uvedených v jednotlivých bodoch tohto písmena g) má posudzovať úradom práce, sociálnych vecí a rodiny oddelene a alternatívne, nie kumulatívne, čo sa v praxi žiaľ niekedy deje. Preto sa medzi jednotlivé body ustanovenia §  18 ods. 19 písm. g) zákona dopĺňa spojka „alebo“, aby sa zosúladilo paragrafové znenie s dôvodovou správou k uvedenej novele zákona.

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok